手打檸檬茶一街都係 少爺占批冷壓檸茶難飲:點解可以喺香港存在
檸檬茶是香港茶餐廳文化名物,每日消耗量極多,不過除了傳統的港式檸檬茶外,坊間亦有冷壓檸茶、手打檸檬茶冒起。近年有餐廳因節省成本,用沖劑和香精整檸茶,被批是「化學檸茶」、「檸檬茶無檸檬」,似洗廁所清潔劑。
近月大批內地飲食店插旗,其中一種見得最多的就是「手打檸檬茶」店,分店開到成行成市,獲不少人追捧,但亦有人認為港式檸檬茶才是王道,質疑這些號稱用「香水檸檬」的檸檬茶有加香精,不夠真材實料。
少爺占近日就在社交平台出Post評論這個檸檬茶現象,他說自己去粉麵店食飯,聽到有人叫外賣,三杯檸茶分別要走甜、少甜、正常,於是問:「香港人對檸茶真係好有要求,咁點解冷榨檸檬茶咁難飲嘅嘢仍然可以存在?」不少網民都表示認同,留言:「俾啲冇要求嘅人飲」、「可能因為唔係俾香港人飲?」
也有很多人表達對冷榨、手打檸檬茶的不滿,留言:「暴打檸檬茶=化學周期元素表」、「我覺得冷榨好難飲,因為我對凍檸茶好執著」、「好想啲手打檸檬茶店快啲執晒笠」、「今日飲完壓榨檸檬水,酸到阿媽都唔認得」、「手打嗰啲難飲到我飲一啖掉咗成杯」